CELEX: 52012PC0787
Language: mt
Date: 2013-01-07
Title: Proposta għal REGOLAMENT TAL-KUNSILL li jistabbilixxi kriterji li jiddeterminaw meta r-ruttam tar-ram ma jibqax jitqies bħala skart skont id-Direttiva 2008/98/KE tal-Parlament Ewropew u tal-Kunsill

|
			
		
		
		52012PC0787
		
			Proposta għal REGOLAMENT TAL-KUNSILL li jistabbilixxi kriterji li jiddeterminaw meta r-ruttam tar-ram ma jibqax jitqies bħala skart skont id-Direttiva 2008/98/KE tal-Parlament Ewropew u tal-Kunsill /* COM/2012/0787 final - 2012/0365 (NLE) */
			
				
		
		
			
			   	MEMORANDUM
TA’ SPJEGAZZJONI
Skont l-Artikolu 6(1)
tad-Direttiva 2008/98/KE dwar l-iskart, ċertu skart speċifikat
ma għandux jibqa’ meqjus bħala skart meta jkun għadda minn
operazzjoni ta’ rkupru u jkun jikkonforma ma’ kriterji speċifiċi li
għandhom jiġu żviluppati skont il-kundizzjonijiet legali
stipulati f’din id-dispożizzjoni. Skont l-Artikolu 6(2) ta’ din
id-Direttiva, il-Kummissjoni għandha tistabbilixxi tali kriterji għal
materjali speċifiċi u dawn il-kriterji għandhom jiġu
adottati skont il-proċedura regolatorja bi skrutinju msemmija
fl-Artikolu 39(2) tad-Direttiva.
Għalhekk, il-Kummissjoni ressqet abbozz
ta’ Regolament għall-vot fil-Kumitat stabbilit skont l-Artikolu 39
tad-Direttiva. Il-Kumitat ma tax opinjoni favorevoli fir-rigward tal-abbozz tar-Regolament
fil-laqgħa tiegħu tad-9 ta’ Lulju 2012, l-aktar
minħabba għadd kbir ta’ astensjonijiet (109). It-tħassib ewlieni
li qajmu ċerti Stati Membri kien li l-kriterju ta’ kwalità ta’ anqas minn
2 % tal-ammont totali ta’ impuritajiet fir-ruttam tar-ram li
jirriżulta mill-operazzjoni ta’ rkupru kien strett iżżejjed. Il-Kummissjoni
ħadet nota ta’ dan; madanakollu ssostni u tressaq l-istess proposta
legali lill-Kunsill abbażi tar-rapport tekniku taċ-Ċentru
Konġunt tar-Riċerka (JRC) li, b’konsultazzjoni mal-partijiet
interessati, ikkonkluda li l-valur ta' 2 % jirrappreżenta valur ta’
limitu ambjentali sikur għall-impuritajiet biex ir-ruttam tar-ram ma
jibqax skart f'konformità mal-kundizzjoni d) tal-Artikolu 6.1
tad-Direttiva 2008/98/KE. 
Għalhekk, skont il-proċedura
stabbilita fl-Artikolu 5(a) tad-Deċiżjoni 1999/468/KE, qed
titressaq proposta lill-Kunsill għal Regolament tal-Kunsill, li qed
tintbagħat ukoll lill-Parlament Ewropew.
2012/0365 (NLE)
Proposta għal
REGOLAMENT TAL-KUNSILL
li jistabbilixxi kriterji li jiddeterminaw
meta r-ruttam tar-ram ma jibqax jitqies bħala skart skont id-Direttiva 2008/98/KE
tal-Parlament Ewropew u tal-Kunsill
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra d-Direttiva 2008/98/KE
tal-Parlament Ewropew u tal-Kunsill tad-19 ta’ Novembru 2008
dwar l-iskart u li tħassar ċerti Direttivi[1], u b’mod partikolari
l-Artikolu 6(2) tagħha,
Wara li kkunsidra l-proposta tal-Kummissjoni
Ewropea,
Billi:
(1)       Minn evalwazzjoni ta’ diversi
flussi ta’ skart jirriżulta li s-swieq tar-riċiklaġġ
għar-ruttam tar-ram għandhom jibbenefikaw mill-iżvilupp ta’
kriterji speċifiċi li jiddeterminaw meta r-ruttam tar-ram miksub
mill-iskart ma jibqax jitqies bħala skart. Dawn il-kriterji għandhom
jiżguraw livell għoli ta’ ħarsien ambjentali. Għandhom
ikunu mingħajr preġudizzju għall-klassifikazzjoni tar-ruttam
tar-ram irkuprat bħala skart minn pajjiżi terzi.
(2)       Rapporti miċ-Ċentru
Konġunt tar-Riċerka tal-Kummissjoni Ewropea wrew li jeżistu suq għar-ruttam
tar-ram u domanda għalih biex dan jintuża bħala bażi
fl-industrija tal-produzzjoni ta' metall li ma fihx ħadid. Ir-ruttam
tar-ram għandu għalhekk ikun pur biżżejjed u jilħaq
l-istandards relevanti jew l-ispeċifikazzjonijiet meħtieġa
mill-industrija tal-produzzjoni tal-metall li ma fihx ħadid.
(3)       Il-kriterji li jiddeterminaw
meta r-ruttam tar-ram ma jibqax jitqies bħala skart għandhom
jiżguraw li r-ruttam tar-ram li jirriżulta minn operazzjoni ta’
rkupru jissodisfa r-rekwiżiti tekniċi tal-industrija tal-produzzjoni
tal-metall li ma fihx ħadid, li dan ikun konformi
mal-leġiżlazzjoni u mal-istandards eżistenti applikabbli
għall-prodotti u li ma jwassalx għal impatti globali negattivi fuq
l-ambjent jew fuq saħħet il-bniedem. Ir-rapporti taċ-Ċentru
Konġunt tar-Riċerka tal-Kummissjoni Ewropea wrew li l-kriterji
proposti dwar l-iskart li jintuża bħala materjal li
jiddaħħal fl-operazzjoni ta’ rkupru, dwar il-proċessi u
t-tekniki ta’ trattament, kif ukoll dwar ir-ruttam tar-ram li jirriżulta
mill-operazzjoni ta’ rkupru jilħqu dawk l-għanijiet minħabba li
għandhom jirriżultaw fil-produzzjoni ta’ ruttam tar-ram bla
propjetajiet perikolużi u ħieles biżżejjed minn metalli
għajr ram u komposti mhux metalliċi.
(4)       Sabiex tkun żgurata
l-konformità mal-kriterji, huwa xieraq li jkun ipprovdut li jinħareġ
tagħrif dwar ir-ruttam tar-ram li ma baqax jitqies bħala skart u li
tiġi implimentata sistema ta’ ġestjoni.
(5)       Tista’ tkun
meħtieġa reviżjoni tal-kriterji jekk, fuq il-bażi ta’
monitoraġġ tal-iżvilupp tal-kundizzjonijiet tas-suq
għar-ruttam tar-ram jiġu nnutati effetti ħżiena fuq
is-swieq tar-riċiklaġġ għar-ruttam tar-ram, b’mod
partikulari f’dak li għandu x’jaqsam mad-disponibbiltà tat-tali ruttam u
mal-aċċess għalih.
(6)       Sabiex l-operaturi jkunu
jistgħu jadattaw irwieħhom għall-kriterji li jiddeterminaw meta
r-ruttam tar-ram ma jibqax jitqies bħala skart, huwa xieraq li
jingħata perjodu raġonevoli ta’ żmien qabel ma’ dan
ir-Regolament jibda japplika.
(7)       Il-kumitat stabbilit permezz
tal-Artikolu 39 tad-Direttiva 2008/98/KE għadu ma pprovdiex
opinjoni dwar il-miżuri stipulati f'dan ir-Regolament u għalhekk
il-Kummissjoni ressqet proposta lill-Kunsill rigward dawk il-miżuri u
bagħtitha lill-Parlament Ewropew,
ADOTTA DAN IR-REGOLAMENT:
Artikolu 1
Suġġett
Dan ir-Regolament jistabbilixxi kriterji li
jiddeterminaw meta r-ruttam tar-ram ma jibqax jitqies bħala skart.
Artikolu 2
Definizzjonijiet
Għall-finijiet ta’ dan ir-Regolament,
għandhom japplikaw id-definizzjonijiet stabbiliti
fid-Direttiva 2008/98/KE.
Barra minn hekk, għandhom japplikaw
id-definizzjonijiet li ġejjin:
1.           ‘ruttam tar-ram’ tfisser
ruttam tal-metall li jikkonsisti prinċipalment f’ram u f’ligi tar-ram; 
2.           ‘detentur’ tfisser il-persuna
fiżika jew ġuridika li għandha fil-pussess tagħha r-ruttam
tar-ram;
3.           ‘produttur’ tfisser
id-detentur li jittrasferixxi r-ruttam tar-ram lil detentur ieħor
għall-ewwel darba bħala ruttam tar-ram li ma baqax jitqies bħala
skart;
4.           ‘importatur’ tfisser
kwalunkwe persuna fiżika jew ġuridika stabbilita fl-Unjoni li
tintroduċi ruttam tar-ram li ma baqax jitqies bħala skart
fit-territorju doganali tal-Unjoni;
5.           ‘persunal ikkwalifikat’
tfisser persunal li huwa kkwalifikat bl-esperjenza jew bit-taħriġ
biex jimmonitorja u jivvaluta l-propjetajiet tar-ruttam tar-ram;
6.           ‘spezzjoni viżwali’
tfisser spezzjoni tar-ruttam tar-ram li tkopri l-partijiet kollha ta’ kunsinna
u li ssir permezz tas-sensi tal-bniedem jew permezz ta’ kwalunkwe tagħmir
mhux speċjalizzat; 
7.           ‘kunsinna’ tfisser lott ta’
ruttam tar-ram li huwa maħsub biex jiġi kkonsenjat minn produttur lil
detentur ieħor u li jista’ jinżamm f’unità tat-trasport waħda
jew iktar, bħall-kontejners.
Artikolu 3
Il-kriterji
għar-ruttam tar-ram
Ir-ruttam tar-ram ma għandux jibqa’
jitqies bħala skart meta, mat-trasferiment mill-produttur lil detentur
ieħor, jiġu ssodisfati l-kundizzjonijiet kollha li ġejjin:
(1)         
ir-ruttam tar-ram li jirriżulta
mill-operazzjoni ta’ rkupru jkun konformi mal-kriterji stabbiliti
fit-Taqsima 1 tal-Anness I;
(2)         
l-iskart użat bħala materja prima
għall-operazzjoni ta’ rkupru jkun konformi mal-kriterji stabbiliti
fit-Taqsima 2 tal-Anness I;
(3)         
l-iskart użat bħala materja prima
għall-operazzjoni ta’ rkupru jkun ġie ttrattat skont il-kriterji
stabbiliti fit-Taqsima 3 tal-Anness I; 
(4)         
il-produttur ikun issodisfa r-rekwiżiti
stabbiliti fl-Artikoli 4 u 5.
Artikolu 4
Dikjarazzjoni
tal-konformità
8.           Il-produttur jew l-importatur
għandu joħroġ, għal kull kunsinna ta’ ruttam tar-ram,
dikjarazzjoni ta’ konformità li tkun konformi mal-mudell stabbilit
fl-Anness II.
9.           Il-produttur jew l-importatur
għandu jagħti d-dikjarazzjoni ta’ konformità lid-detentur
tal-kunsinna tar-ruttam tar-ram li jmiss. Il-produttur jew l-importatur
għandhom iżommu kopja tad-dikjarazzjoni ta’ konformità għal
mill-inqas sena wara d-data tal-ħruġ tagħha u għandhom
iqegħduha għad-dispożizzjoni tal-awtoritajiet kompetenti meta
jintalbu jagħmlu dan.
10.         Id-dikjarazzjoni ta’
konformità tista’ tkun f’forma elettronika.
Artikolu 5
Sistema
ta’ ġestjoni
11.         Il-produttur għandu
jimplimenta sistema ta’ ġestjoni adattata biex turi l-konformità
mal-kriterji msemmija fl-Artikolu 3.
12.         Is-sistema ta’ ġestjoni
għandu jkun fiha sett ta’ proċeduri dokumentati dwar kull wieħed
mill-aspetti li ġejjin:
(a)         
il-monitoraġġ tal-kwalità tar-ruttam
tar-ram li jirriżulta mill-operazzjoni ta’ rkupru kif stabbilit
fit-Taqsima 1 tal-Anness I (inklużi t-teħid tal-kampjuni u
l-analiżi);
(b)         
l-effettività tal-monitoraġġ
tar-radjazzjoni kif stabbilit fit-Taqsima 1.5 tal-Anness I;
(c)         
l-aċċettazzjoni tal-kontroll tal-iskart
li ntuża bħala materja prima għall-operazzjoni ta’ rkupru kif
stabbilit fit-Taqsima 2 tal-Anness I;
(d)         
il-monitoraġġ tal-proċessi u
tat-tekniki ta’ trattament deskritti fit-Taqsima 3.3 tal-Anness I;
(e)         
ir-reazzjoni tal-konsumaturi dwar il-konformità
mal-kwalità tar-ruttam tar-ram;
(f)           
iż-żamma tar-reġistri tar-riżultati
tal-monitoraġġ imwettaq skont il-punti (a) sa (d);
(g)         
ir-reviżjoni u t-titjib tas-sistema ta’
ġestjoni;
(h)         
it-taħriġ tal-persunal.
13.         Is-sistema ta’ ġestjoni
għandha tippreskrivi wkoll ir-rekwiżiti ta’monitoraġġ
speċifiċi stabbiliti fl-Anness I għal kull kriterju.
14.         Fejn kwalunkwe wieħed
mit-trattamenti msemmija fit-Taqsima 3.3 tal-Anness I jitwettaq minn
detentur preċedenti, il-produttur għandu jiżgura ruħu li
l-fornitur jimplimenta sistema ta’ ġestjoni li tkun konformi mar-rekwiżiti
ta’ dan l-Artikolu.
15.         Korp ta’ valutazzjoni
tal-konformità, kif definit fir-Regolament (KE) Nru 765/2008 tal-Parlament
Ewropew u tal-Kunsill[2],
li kiseb akkreditament skont ir-Regolament, jew verifikatur ambjentali, kif
definit fil-punt 20(b) tal-Artikolu 2 tar-Regolament (KE)
Nru 1221/2009 tal-Parlament Ewropew u tal-Kunsill[3], li huwa akkreditat jew
liċenzjat skont dak ir-Regolament, għandu jivverifika li s-sistema
ta’ ġestjoni tikkonforma mar-rekwiżiti ta’ dan l-Artikolu.
Il-verifika għandha titwettaq kull tliet snin.
Huma biss verifikaturi b'dan il-kamp ta’
applikazzjoni ta’ akkreditament jew liċenzja bbażata fuq
il-Kodiċi tan-NACE kif speċifikat fir-Regolament (KE)
Nru 1893/2006 tal-Parlament Ewropew u tal-Kunsill[4] li għandhom jitqiesu
bħala li għandhom esperjenza speċifika biżżejjed biex
iwettqu l-verifika msemmija f'dan ir-Regolament.
(a) * Kodiċi NACE 38 (Attivitajiet ta’
ġbir, trattament u rimi tal-iskart; irkupru ta’ materjali); jew
(b) * Kodiċi NACE 24 (Manifattura ta’
metalli bażiċi) speċjalment li jinkludu
s-subkodiċi 24.44 (Produzzjoni tar-ram).
16.         L-importatur għandu
jeżiġi li l-fornituri tiegħu jimplimentaw sistema ta’
ġestjoni li tkun konformi mar-rekwiżiti tal-paragrafi 1, 2 u 3 u
li tkun ġiet verifikata minn verifikatur estern indipendenti.
Is-sistema ta’ ġestjoni tal-fornitur
għandha tiġi ċċertifikata minn korp ta' valutazzjoni
tal-konformità li huwa akkreditat minn wieħed minn dawn li ġejjin:
(i)           
korp ta' akkreditament li ġie rivedut
b'suċċess bejn il-pari għal din l-attività mill-korp rikonoxxut
fl-Artikolu 14 tar-Regolament (KE) Nru 765/2008;
(j)           
verifikatur ambjentali li huwa akkreditat jew
liċenzjat minn korp ta’ akkreditament jew ta' liċenzja skont
ir-Regolament (KE) Nru 1221/2009 li huwa wkoll suġġett għal
reviżjoni bejn il-pari skont l-Artikolu 31 ta' dak ir-Regolament.
Verifikaturi li jixtiequ joperaw f'pajjiżi
terzi għandhom jiksbu akkreditament jew liċenzja speċifika,
skont l-ispeċifikazzjonijiet stipulati fir-Regolament (KE)
Nru 765/2008 jew ir-Regolament (KE) Nru 1221/2009 flimkien
mad-Deċiżjoni tal-Kummissjoni Nru 2011/832/UE[5].
17.         Il-produttur għandu
jagħti aċċess għas-sistema ta’ ġestjoni tal-kwalità
lill-awtoritajiet kompetenti meta jintalab jagħmel dan.
Artikolu 6
Id-dħul
fis-seħħ
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.
Għandu japplika [sitt xhur wara l-jum
tal-adozzjoni].
Dan
ir-Regolament għandu jorbot fl-intier tiegħu u japplika direttament
fl-Istati Membri kollha skont it-Trattati.
Magħmul fi Brussell,
                                                                       Għall-Kunsill
                                                                       Il-President
ANNESS I
Il-kriterji għar-ruttam tar-ram 
 Kriterji || Rekwiżiti ta’ awtomonitoraġġ 
 Taqsima 1: Il-kwalità tar-ruttam tar-ram li tirriżulta mill-operazzjoni ta’ rkupru 
 1.1         Ir-ruttam għandu jkun ikklassifikat skont speċifikazzjoni tal-klijent, speċifikazzjoni tal-industrija jew standard għal użu dirett fil-produzzjoni ta’ sustanzi jew ta’ oġġetti metalliċi minn dawk li jdewbu l-metall, raffinaturi tal-metall, dawk li jerġgħu jdewbu l-metall jew produtturi oħra tal-metall. || Persunal ikkwalifikat għandu jikklassifika kull kunsinna.   
 1.2         L-ammont totali ta’ impuritajiet għandu jkun ta’ ≤ 2 % skont il-piż.               L-impuritajiet huma: ·          metalli li mhumiex ram u ligi tar-ram; ·          materjali mhux metalliċi bħall-ħamrija, it-trab, il-materjali li jservu bħala insulazzjoni u l-ħġieġ; ·          materjali kombustibbli u mhux metalliċi bħal-lastku, il-plastik, id-drapp, l-injam u sustanzi kimiċi jew organiċi oħrajn; ·          gagazza, ħmieġ tal-metall, xkumar, trabijiet tal-filtri tal-arja, trabijiet tat-tagħmir tat-tħin, ħama   || Persunal ikkwalifikat għandu jwettaq spezzjoni viżwali ta’ kull kunsinna. F’intervalli xierqa (mill-inqas kull 6 xhur), għandhom jiġu analizzati kampjuni rappreżentattivi ta’ kull grad tar-ram biex jitkejjel l-ammont totali ta’ impuritajiet. L-ammont totali ta’ impuritajiet għandu jitkejjel skont il-piż wara li l-partiċelli u l-oġġetti metalliċi tar-ram/ligi tar-ram ikunu ġew isseparati mill-partiċelli u mill-oġġetti li jikkonsistu f’impuritajiet billi jintgħażlu bl-idejn jew b’mezzi oħrajn ta’ separazzjoni (bħal kalamita jew abbażi tad-densità). Il-frekwenzi xierqa tal-analiżi tal-kampjuni rappreżentattivi għandhom ikunu stabbiliti billi jitqiesu l-fatturi li ġejjin: · it-tendenza mistennija tal-varjabbiltà (pereżempju kif muri mir-riżultati tal-imgħoddi); · ir-riskju inerenti ta’ varjabbiltà fil-kwalità tal-iskart li ntuża bħala materja prima għall-operazzjoni ta’ rkupru u fil-prestazzjoni tal-proċessi ta’ trattament; · il-preċiżjoni inerenti tal-metodu ta’ monitoraġġ; kif ukoll · il-qrubija tar-riżultati għall-valuri ta’ limitu għall-ammont totali ta’ impuritajiet. Il-proċess tad-determinazzjoni tal-frekwenzi tal-monitoraġġ għandu jkun dokumentat bħala parti mis-sistema ta’ ġestjoni u għandu jkun disponibbli għall-awditjar. 
 1.3         Ir-ruttam ma għandux ikun fih ossidu tal-metall eċċessiv fi kwalunkwe forma, ħlief għall-ammonti tipiċi li jirriżultaw minn ħażna fuq barra ta’ ruttam ippreparat f’kundizzjonijiet atmosferiċi normali. || Persunal ikkwalifikat għandu jwettaq spezzjoni viżwali ta’ kull kunsinna. 
 1.4         Ir-ruttam ma għandux ikollu żejt viżibbli, emulsjonijiet żejtnija, lubrikanti jew griż ħlief għal ammonti negliġibbli li ma jwasslux għal taqtir. || Persunal ikkwalifikat għandu jwettaq spezzjoni viżwali ta’ kull kunsinna, u għandu joqgħod attent l-iktar għal dawk il-partijiet minn fejn hemm l-iktar ċans li jibda jqattar iż-żejt. 
 1.5         Ma hemm bżonn tittieħed l-ebda azzjoni ta’ rispons skont regoli nazzjonali jew internazzjonali dwar il-proċeduri ta’ monitoraġġ u ta’ rispons għar-ruttam ta’ metall radjuattiv. Dan ir-rekwiżit huwa mingħajr preġudizzju għal-leġiżlazzjoni dwar il-ħarsien tas-saħħa tal-ħaddiema u tal-pubbliku adottata skont il-Kapitolu III tat-Trattat tal-Euratom, b’mod partikulari d-Direttiva tal-Kunsill 96/29/Euratom. || Persunal ikkwalifikat għandu jimmonitorja r-radjoattività ta’ kull kunsinna. Kull kunsinna ta’ ruttam għandu jkollha magħha ċertifikat, stabbilit skont regoli nazzjonali jew internazzjonali, dwar il-proċeduri ta’ monitoraġġ u ta’ rispons għar-ruttam tal-metall radjoattiv. Iċ-ċertifikat jista’ jiġi inkluż fid-dokumentazzjoni l-oħra li takkumpanja l-kunsinna.   
 1.6         Ir-ruttam ma għandu juri l-ebda waħda mill-propjetajiet perikolużi elenkati fl-Anness III tad-Direttiva 2008/98/KE tal-Parlament Ewropew u tal-Kunsill. Ir-ruttam għandu jkun konformi mal-limiti ta’ konċentrazzjoni stabbiliti fid-Deċiżjoni tal-Kummissjoni 2000/532/KE[6] u ma għandux jaqbeż il-limiti ta’ konċentrazzjoni stabbiliti fl-Anness IV tar-Regolament Nru (KE) 850/2004 tal-Parlament Ewropew u tal-Kunsill[7]. Il-propjetajiet tal-ligi tal-metalli inklużi fil-ligi tar-ram mhumiex rilevanti għal dan ir-rekwiżit. || Persunal ikkwalifikat għandu jinvestiga kull kunsinna permezz ta’ spezzjoni viżwali. Fejn l-ispezzjoni viżwali tqajjem xi suspett ta’ possibbiltà ta’ propjetajiet perikolużi, għandhom jittieħdu iktar miżuri xierqa ta’ monitoraġġ, bħat-teħid ta’ kampjuni u l-ittestjar fejn ikun xieraq. Il-persunal għandu jitħarreġ dwar il-propjetajiet perikolużi potenzjali li jistgħu jkunu assoċjati mar-ruttam tar-ram u dwar il-komponenti jew il-karatteristiċi li jippermettu lil dak li jkun jagħraf il-propjetajiet perikolużi. Il-proċedura għar-rikonoxximent ta' materjali perikolużi għandha tkun dokumentata fis-sistema ta’ ġestjoni. 
 1.7         Ir-ruttam ma għandu l-ebda kontenitur taħt pressjoni, magħluq, jew mhux miftuħ biżżejjed li jista’ jikkawża splużjonijiet f’forn tax-xogħol fil-metall. || Persunal ikkwalifikat għandu jinvestiga kull kunsinna permezz ta’ spezzjoni viżwali. 
 1.8         Ir-ruttam ma għandux ikun fih PVC fil-forma ta’ kisi, żebgħa jew plastik residwu. || Persunal ikkwalifikat għandu jinvestiga kull kunsinna permezz ta’ spezzjoni viżwali. 
 Taqsima 2: L-iskart użat bħala materja prima għall-operazzjoni ta’ rkupru 
 2.1         L-iskart li kien fih ram jew ligi tar-ram rikoverabbli biss jista’ jintuża bħala materja prima. 2.2         L-iskart perikoluż ma għandux jintuża bħala materja prima ħlief fejn jingħataw provi li jkunu ġew applikati l-proċessi u t-tekniki speċifikati fil-‘kriterji dwar it-trattament u t-tekniki’ biex jitneħħew il-propjetajiet perikolużi kollha. 2.3         L-iskart li ġej ma għandux jintuża bħala materja prima: ·          il-limatura u l-bċejjeċ u s-serratura li jaqgħu mill-użu tat-torn li fihom fluwidi bħaż-żejt jew l-emulsjonijiet żejtnija, u ·          l-btieti u l-kontenituri, ħlief għat-tagħmir minn vetturi li ma għadhomx jintużaw, li fihom jew li kien fihom iż-żejt jew iż-żebgħa. || Il-kontroll tal-aċċettazzjoni tal-iskart kollu li jasal (permezz ta’ spezzjoni viżwali) u tad-dokumentazzjoni li takkumpanjah għandu jitwettaq minn persunal ikkwalifikat li jkun ingħata taħriġ dwar kif jagħraf l-iskart li ma jissodisfax il-kriterji stabbiliti f’din it-Taqsima.   
 Taqsima 3. Il-proċessi u t-tekniki ta’ trattament 
 3.1         Ir-ruttam tar-ram għandu jkun ġie sseparat mill-ewwel fis-sors jew waqt il-ġbir jew l-iskart ta’ materja prima għandu jkun ġie ttrattat sabiex ir-ruttam tar-ram jiġi sseparat mill-komponenti mhux metalliċi u minn dawk tal-metall li ma fihomx ram. Ir-ruttam tar-ram li jinkiseb minn dawn l-operazzjonijiet għandu jinżamm separat minn kwalunkwe skart ieħor. 3.2         It-trattamenti mekkaniċi kollha (bħall-qtugħ, il-qtugħ permezz tad-deformazzjoni (“shearing”), il-qtugħ bċejjeċ bċejjeċ jew il-granulazzjoni; l-għażla, is-separazzjoni, it-tindif, it-tneħħija tas-sustanzi li jniġġsu, l-iżvujtar) li huma meħtieġa biex jiġi ppreparat ir-ruttam tal-metall għall-użu finali dirett tiegħu bħala materja prima għandhom ikunu tlestew. 3.3         Għall-iskart li jkun fih komponenti perikolużi, għandhom japplikaw ir-rekwiżiti speċifiċi li ġejjin: ·          Il-materja prima li tkun ġejja minn skart ta’ tagħmir elettriku jew elettroniku jew minn vetturi li ma għadhomx jintużaw għandha tkun għaddiet mit-trattamenti kollha mitluba mill-Artikolu 6 tad-Direttiva 2002/96/KE[8] tal-Parlament Ewropew u tal-Kunsill u mill-Artikolu 6 tad-Direttiva 2000/53/KE[9] tal-Parlament Ewropew u tal-Kunsill; ·          Il-klorofluworokarbonji f’tagħmir imwarrab għandhom ikunu nqabdu fi proċess approvat mill-awtoritajiet kompetenti; ·          Il-kejbils għandu jkunu tqattgħu biċċa biċċa jew għandu jkun tneħħilhom il-kisi. Jekk kejbil ikun fih kisi organiku (tal-plastik), il-kisi organiku għandu jkun tneħħa bl-aħjar tekniki disponibbli; ·          Il-btieti u l-kontenituri għandhom ikunu żvujtati u għandhom ikunu tnaddfu; ·          Is-sustanzi perikolużi fl-iskart li ma ssemmiex fil-punt (1) għandhom ikunu tneħħew b’mod effiċjenti fi proċess li jkun approvat mill-awtorità kompetenti. ||   
Anness II
Id-dikjarazzjoni
ta’ konformità mal-kriterji ta’ tmiem tal-iskart imsemmija
fl-Artikolu 4(1)
 1. || Produttur/importatur tar-ruttam tar-ram: Isem: Indirizz: Il-persuna ta’ kuntatt: Telefown: Faks: Email: 
 2. || a) L-isem jew il-kodiċi tal-kategorija tar-ruttam tar-ram, skont speċifikazzjoni jew standard tal-industrija:   b) Fejn rilevanti, id-dispożizzjonijiet tekniċi prinċipali ta’ speċifikazzjoni tal-klijent, bħall-kompożizzjoni, id-daqs, it-tip u l-propjetajiet:   
 3. || Il-kunsinna tar-ruttam tar-ram tikkonforma mal-ispeċifikazzjoni jew l-istandard tal-industrija msemmi fil-punt 2 (a) jew mal-ispeċifikazzjoni tal-konsumatur fil-punt 2(b). 
 4. || Il-kwantità tal-kunsinna f’kg: 
 5. || Ġie stabbilit ċertifikat ta’ test għar-radjoattività skont ir-regoli nazzjonali jew internazzjonali dwar il-proċeduri ta’ monitoraġġ u ta’ rispons għar-ruttam ta’ metall radjoattiv. 
 6. || Il-produttur tar-ruttam tal-metall japplika sistema ta’ ġestjoni tal-kwalità li hija konformi mar-rekwiżiti tar-Regolament (UE) Nru ….[għandu jiddaħħal ladarba r-Regolament jiġi adottat], li ġiet ivverifikata minn korp akkreditat ta' valutazzjoni tal-konformità jew minn verifikatur ambjentali jew, f’każ li r-ruttam tal-metall li ma baqax jitqies bħala skart jiġi impurtat fit-territorju doganali tal-Unjoni, minn verifikatur estern indipendenti. 
 7. || Il-kunsinna ta’ ruttam tal-metall tissodisfa l-kriterji msemmija fl-Artikolu 3(1), (2) u (3) tar-Regolament (UE) Nru …. [se jiġi inserit ladarba dan ir-Regolament jiġi adottat]. 
 8. || Dikjarazzjoni tal-produttur/tal-importatur tar-ruttam tal-metall: Jiena niċċertifika li, skont l-aħjar għarfien tiegħi, it-tagħrif mogħti hawn fuq huwa komplut u korrett: Isem: Id-data: Firma: 
[1]               ĠU L 312, 22.11.2008,
p. 3.
[2]               ĠU L 218, 13.8.2008, p. 30.
[3]               ĠU L 342, 22.12.2009, p 1.
[4]               ĠU L 393, 30.12.2006,
p. 1.
[5]               ĠU L 330, 14.12.2011,
p. 25.
[6]               ĠU L 226, 6.9.2000, p. 3.
[7]               ĠU L 158, 30.4.2004, p. 7.
[8]               ĠU L 37, 13.02.2003, p.24.
[9]               ĠU L 269, 21.10.2000, p.34.